Katona József Bánk bán című művét 1819-ben fejezte be, mégsem csak az akkori időkre vonatkoztatva. Nyelvezete régiesnek mondható, de gondolatiságát tekintve olyan eszméket hordoz magában, mely mindannyiunkat érint. Egyes mondatok nem csak ilyen háttértartalommal rendelkeznek, hanem akár egy mondatban összesűrítik a mű lényegét is.

*„Egy királynak kell látni minden könnyet: magának könnyezni nem szabad.”*

Felmerül az akkori társadalmi háttér, a magyarok elnyomása, melyet Endre királynak is látnia kellett, a többi korban megjelenő problémák( 1848 szabadságharc, 1956-os forradalom), a mai kor társadalmi helyzete, melyben a kormánynak szem előtt kell tartania a mindennapok zavartalanságát.

Kibontakozik az érzelmi szál: Endre könnyeit a nép nem láthatja. Meg kell tartania tekintélyét, hatalmát az ország felett. Nem érzékelhetik gyászát, a cselekmény drámai végkifejletét, melyben Endre szeretett feleségét, Gertrúdist ölik meg a haza nevében. Egy királynak el kell fogadnia a történteket, és saját gyásza helyett a nép akaratát érvényesíteni. Elsősorban uralkodó, és csak másodsorban tekinthető feleségét vesztett férjnek és apának.

Endre mellett Bánk az, aki a mű során többször is választásra kényszerül. Karaktere már a mű legelejétől érzi vészes kimenetelét a cselekménynek, és a háttérben zajló felkelések is nyugtalanítják.

*„Bán, ébredezz; mert meglopattatik Bánk!”*

Kijelentéséből is érződik a félelem, saját személyiségének megmásítása. Ha nem figyel kellőképpen, elvesztheti a király bizalmát. Előrevetíti rossz ómenként a darab végkifejletét. Anticipációnak is nevezhető eposzi kellék.

Egyben számunkra is tanulsággal szolgál. Nyitott szemmel kell járnunk, észre kell vennünk a társadalmunk vakvágányait. Összekapcsolható Vörösmarty A merengőhöz című művében megfogalmazott gondolatokkal, miszerint nem mindig az álmodozás, ami előrébb juttat minket, hanem a tettek.

Katona gondolkodásra késztet minket. Egy mondatába belesűrítette a magyar nép történetét, szereplőnek érzelemvilágát, a jövő láthatatlanságát, az egész univerzumot. Már csak az a kérdés, mi mit tudunk kiolvasni az ő megbújó betűi közül.